|  |  |
| --- | --- |
| Hajdúszoboszlói Polgármesteri Hivatal Humán-közszolgáltatási Iroda4200 Hajdúszoboszló, Hősök tere l. Telefon: 52/557-365, Fax: 557-301  | …………………………………….....kódszám |
| Ügyiratszám: HSZ/1318-9/2020. A 2020. november 16-i bizottsági ülés jegyzőkönyvének melléklete | Ügyintéző: | aláíró |
| Ellenőrizte: | ………..…… (jegyző/aljegyző kézjegye)  |
| Megtárgyalja: | Kulturális, Nevelési és Sport Bizottság |

**Előterjesztés**

**emlékoszlop elhelyezésének véleményezésére**

**Tisztelt Bizottság!**

A Hajdúszoboszlói Német Nemzetiségi Önkormányzat a csatolt kérelemmel fordult a Kulturális, Nevelési és Sport Bizottsághoz.

A Hajdúszoboszlói Német Nemzetiségi Önkormányzat évtizedes történelmi adósságnak érzi, hogy az 1945. januárjában kényszermunkára a Szovjetunióba elhurcolt német származású áldozatoknak nincs önálló emlékhelye városunkban. Ennek a hiányosságnak a pótlását szeretné önerőből felvállalni az önkormányzat egy emlékoszlop felállításával a deportálás 76. évfordulóján, 2021. január 13-án.

Az emlékoszlopot közterületen szeretnék felállítani. A legmegfelelőbb helyszínnek a „Nagyiskola” előtti parkot tartják a Kálvin téren, mivel itt gyűjtötték össze 1945-ben a deportáltakat. A 2. számú helyszín javaslat a II. Világháborús emlékmű közelében a Hősök terén lévő park. Fotók a helyszínekről csatolva.

Az önkormányzat azzal a kéréssel fordul a bizottsághoz, nyilvánítson véleményt, hogy az emlékoszlop felállítására melyik közterületi helyszínt támogatja.

A bizottság elnöke és az irodavezető egyeztettek a helyszínnel kapcsolatosan, véleményük szerint a Kálvin téri lehetőség maradjon meg az iskolának és az egyháznak, így a Hősök terén lévő parkot tartják megfelelőnek.

**Határozati javaslat:**

Hajdúszoboszló Város Önkormányzatának Kulturális, Nevelési és Sport Bizottsága a Hajdúszoboszlói Német Nemzetiségi Önkormányzat kérelmét megvizsgálta, az emlékoszlop elhelyezésének helyszínéül:

* **A**, a Hősök terén lévő parkot
* **B**, a Kálvin téren lévő parkot javasolja.

Határidő: folyamatos

Felelős: bizottsági elnök

Hajdúszoboszló, 2020. 11. 13.

Tisztelettel:

 /: Varga Imre :/

 humán-közszolgáltatási irodavezető